**AIŠKINAMASIS RAŠTAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAIKIO MATERIALIOJO TURTO NURAŠYMO IR LIKVIDAVIMO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinės įstaigos (toliau – BĮ) Klaipėdos Prano Mašioto progimnazijos naudojamą nematerialųjį, ilgalaikį ir trumpalaikį materialųjį turtą – kompiuterius bei programinę įrangą.

**2. Projekto rengimo priežastys ir kuo remiantis parengtas sprendimo projektas.**

Krašto apsaugos ministerija vadovaujantis 2006-10-17 Lietuvos Respublikos Vyriausybės Nutarimu Nr.1021 „Dėl kompiuterinės ir programinės įrangos perdavimo“ Klaipėdos miesto savivaldybei valdyti ir naudoti patikėjimo teise perdavė ilgalaikį ir trumpalaikį materialųjį turtą – kompiuterius bei kompiuterinę techniką.

Švietimo ir mokslo ministerija vadovaujantis 2004-04-15 Lietuvos Respublikos Vyriausybės Nutarimu Nr. 418 „Dėl kompiuterių programinės įrangos perdavimo“, 2004-10-13 Lietuvos Respublikos Vyriausybės Nutarimu Nr. 1283 „Dėl kompiuterių įrangos perdavimo“, 2004-12-24 Lietuvos Vyriausybės Nutarimu Nr. 1644 „Dėl radijo ryšio ir kompiuterių įrangos perdavimo“, 2005-09-15 Lietuvos Vyriausybės Nutarimu Nr. 1014 „Dėl kompiuterių programinės įrangos perdavimo“, 2006-10-18 Lietuvos Respublikos Vyriausybės nutarimu Nr. 1026 „Dėl kompiuterių įrangos perdavimo“, Klaipėdos miesto savivaldybei valdyti ir naudoti patikėjimo teise perdavė nematerialųjį ir ilgalaikį materialųjį turtą – kompiuterinę bei programinę įrangą.

2005-02-24 Klaipėdos miesto savivaldybės tarybos sprendimu Nr. T2-62 „Dėl sutikimo perimti valstybės turtą savivaldybei valdyti ir naudoti patikėjimo teise“, 2006-05-25 Klaipėdos miesto savivaldybės tarybos sprendimu Nr. T2-169 „Dėl sutikimo perimti mokomąsias kompiuterines ir jų perdavimo Klaipėdos mokykloms valdyti, naudoti ir disponuoti patikėjimo teise“, 2005-06-30 Klaipėdos miesto savivaldybės tarybos sprendimu Nr. T2-256 „Dėl kompiuterių įrangos perdavimo Klaipėdos miesto mokykloms valdyti ir naudoti patikėjimo teise“, 2005-11-24 Klaipėdos miesto savivaldybės tarybos sprendimu Nr. T2-379 „Dėl kompiuterių programinės įrangos perdavimo Klaipėdos mokykloms valdyti, naudoti ir disponuoti ja patikėjimo teise“, šis turtas buvo perduotas Prano Mašioto progimnazijai valdyti, naudoti ir disponuoti juo patikėjimo teise.

2010-01-28 Klaipėdos miesto savivaldybės tarybos sprendimu Nr. T2-22 „Dėl kompiuterių ir programinių įrangų, perduotų valdyti, naudoti ir disponuoti patikėjimo teise, perdavimo Klaipėdos mokykloms pagal panaudos sutartis“ buvo patikslinti, 2005-02-24 savivaldybės tarybos sprendimas Nr. T2-62, 2006-05-25 savivaldybės tarybos sprendimas Nr. T2-169, 2005-06-30 savivaldybės tarybos sprendimas Nr. T2-256, 2005-11-24 savivaldybės tarybos sprendimas Nr. T2-379, visas turtas 2010-06-21 panaudos sutartimi Nr. J11-63 buvo perduotas Klaipėdos BĮ Prano Mašioto progimnazijai.

Klaipėdos miesto savivaldybės administracija gavo BĮ Klaipėdos Prano Mašioto progimnazijos prašymą, nurašyti Prano Mašioto progimnazijos pagal panaudos sutartį naudojamą nematerialųjį, ilgalaikį ir trumpalaikį materialųjį turtą, kompiuterius, kompiuterinę techniką, bei programinę įrangą. BĮ Prano Mašioto progimnazijos sudaryta komisija siūlo šį turtą nurašyti, nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi Ryšių ir informacinių sistemų tarnybą prie Krašto apsaugos ministerijos, į Lietuvos Respublikos Švietimo ir mokslo ministeriją, bei į Švietimo informacinių technologijų centrą dėl sutikimo nurašyti valstybei nuosavybės teise priklausantį turtą. Minėtų institucijų leidimai buvo gauti.

Šis Savivaldybės tarybos sprendimas reikalingas BĮ Klaipėdos Prano Mašioto progimnazijos pagal panaudos sutartį naudojamam nematerialiajam, ilgalaikiam ir trumpalaikiam materialiajam turtui nurašyti.

**3. Kokių rezultatų laukiama.**

BĮ Klaipėdos Prano Mašioto progimnazijos naudojamas nematerialusis, ilgalaikis ir trumpalaikis materialusis turtas, bus nurašytas, kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti pagal panaudos sutartį naudojamą BĮ Klaipėdos Prano Mašioto progimnazijos nematerialųjį, ilgalaikį ir trumpalaikį materialųjį turtą, kaip netinkamą naudoti.

Teikiame svarstyti šį sprendimo projektą.

PRIDEDAMA:

1. 2010-06-21 Valstybės turto, savivaldybės valdomo patikėjimo teise, panaudos sutarties Nr. J11-63 kopija, 3 lapai;
2. 2013-07-05 Ryšių ir informacinių sistemų tarnybos prie Krašto apsaugos ministerijos sutikimo Nr. IS-563 „Dėl leidimo nurašyti valstybės turtą“ kopija, 1 lapas;
3. 2013-10-02 Švietimo informacinių technologijų centro sutikimo Nr. 90-(1.6)-D3-426 „Dėl sutikimo nurašyto valstybės turtą“ kopija, 1 lapas;
4. 2013-08-21 Lietuvos Respublikos Švietimo ir mokslo ministerijos sutikimo Nr. SR–4062 „Dėl valstybės turto nurašymo“ , kopija, 1 lapas;
5. 2014-03-18 Lietuvos Respublikos Švietimo ir mokslo ministerijos sutikimo Nr. SR-1250 „Dėl sutikimo nurašyti valstybės turtą“ kopija, 1 lapas;
6. 2013-06-04 Klaipėdos Prano Mašioto progimnazijos prašymo Nr. SI-92 „Dėl ilgalaikio ir trumpalaikio materialiojo, bei nematerialiojo turto nurašymo“ kopija 3 lapai.

Turto skyriaus vedėja Genovaitė Paulikienė